2022 11 23
LT
Europos Sąjungos oficialusis leidinys
L 303/13
(9)
todėl, atsižvelgiant į sunkumus toliau didinti selektyvumą ir į minimalų išmetamų į jūrą žuvų kiekį, nustatytą ŽMTEK, šią išimtį turėtų būti leista taikyti iki 2023 m. gruodžio 31 d., taip kartu suteikiant valstybėms narėms galimybę toliau vykdyti atitinkamus tyrimus, padėsiančius pagerinti žinias apie išteklius;
(10)
Deleguotojo reglamento (ES) 2020/2015 13 straipsnio 1 dalies a punktu suteikta de minimis išimtis paprastiesiems merlangams (Merlangius merlangus), taikoma ne daugiau kaip 5 % bendro metinio šios rūšies žuvų laimikio, ICES 7b–7k kvadratuose sužvejojamo laivų, kurie naudoja ne mažesnio kaip 80 mm dydžio tinklo akių demersinius tralus ir traukiamuosius tinklus (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), taip pat pelaginius tralus (OTM, PTM) ir sijinius tralus (BT2), kurių tinklo akių dydis 80–119 mm;
(11)
bendroje rekomendacijoje prašoma šios išimties taikymą iki 2023 m. gruodžio 31 d. pratęsti ICES 7d ir 7e kvadratuose;
(12)
ŽMTEK pažymėjo, jog dėl to, kad neturima visų laivyno valstybių narių laimikio duomenų, šios išimties poveikio visapusiškai įvertinti neįmanoma, tačiau pripažįsta, kad šiaurės vakarų vandenų regiono valstybės narės toliau deda pastangas didinti atitinkamos žvejybos selektyvumą.
Vis dėlto ŽMTEK pakartojo, kad prioritetu turėtų būti Keltų jūros paprastųjų merlangų mirtingumo dėl žvejybos mažinimas;
(13)
taigi dėl ŽMTEK nurodytų priežasčių, su kuriomis sutinka Komisija, ir visų pirma dėl peržiūrėtos išimties ribotos geografinės taikymo srities (ICES 7d ir 7e kvadratai), kuri, palyginti su paskutiniais dvejais metais, neapima tų žvejybos rajonų (ICES 7b, 7c ir 7f–7k kvadratai), kuriuose sužvejojami Keltų jūros paprastieji merlangai, ir apima tik tuos rajonus, kuriuose sužvejojami daugiausia Šiaurės jūros paprastieji merlangai, šią išimtį turėtų būti leista taikyti iki 2023 m. gruodžio 31 d.
Be to, siekiant užtikrinti, kad šios išimties taikymas būtų atidžiai stebimas, valstybių narių prašoma užtikrinti griežtą šios išimties taikymo stebėseną ir rinkti susijusius išmetimo į jūrą duomenis bei juos pateikti Komisijai iki 2023 m. gegužės 1 d.;
(14)
Deleguotojo reglamento (ES) 2020/2015 13 straipsnio 1 dalies g punktu suteikta de minimis išimtis mažiausio išteklių išsaugojimą užtikrinančio dydžio nesiekiantiems megrimams (Lepidorhombus spp.), iki 2022 m. gruodžio 31 d. taikoma ne daugiau kaip 4 % bendro metinio šios rūšies žuvų laimikio, ICES 7 parajonyje sužvejojamo laivų, kurie naudoja 80–119 mm dydžio tinklo akių (BT2) sijinius tralus; taip pat naudoja demersinius tralus (OTT, OTB, TBS, TBN, TB, PTB, OT, PT, TX) tokiomis sąlygomis: — ICES 7f, 7g kvadratuose, 7h kvadrato dalyje į šiaurę nuo 49° 30′ šiaurės platumos ir 7j kvadrato dalyje į šiaurę nuo 49° 30′ šiaurės platumos ir į rytus nuo 11° vakarų ilgumos – TR2 žvejybos įrankius naudojantiems laivams, kurių laimikio daugiau kaip 55 % sudaro paprastieji merlangai arba kurių laimikio daugiau kaip 55 % bendrai sudaro velniažuvinės, europinės jūrinės lydekos arba megrimai, — ICES 7 parajonyje, už minėtos zonos ribų – TR2 žvejybos įrankius naudojantiems laivams;
(15)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(16)
ŽMTEK pažymėjo, kad šios išimties poveikis yra nedidelis ir kad iš šiaurės vakarų vandenų regiono valstybių narių pateiktų papildomų įrodymų matyti, jog dalies laivynų, kuriems taikoma ši išimtis, į jūrą išmetamų žuvų kiekis yra nedidelis;
(17)
taigi, dėl ŽMTEK nurodytų priežasčių, su kuriomis Komisija sutinka, šią išimtį turėtų būti leista taikyti iki 2023 m. gruodžio 31 d., taip kartu suteikiant pakankamai laiko surinkti papildomos informacijos apie atskirus laivynų, apie kuriuos turima mažiau duomenų, laimikio ir išmetimo į jūrą rodiklius.
Valstybių narių prašoma šią papildomą informaciją ne vėliau kaip 2023 m. gegužės 1 d. pateikti ŽMTEK įvertinti;
(18)
Deleguotojo reglamento (ES) 2020/2015 13 straipsnio 1 dalies h punktu suteikta de minimis išimtis europiniams jūrų liežuviams (Solea solea), iki 2022 m. gruodžio 31 d. taikoma ne daugiau kaip 3 % bendro metinio šios rūšies žuvų laimikio, ICES 7a kvadrate sužvejojamo laivų, kurie naudoja padidinto selektyvumo (su flamandiškąja sekcija) 80–119 mm dydžio tinklo akių (BT2) sijinius tralus;
(19)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(20)
ŽMTEK atkreipė dėmesį į tai, kad naudojant selektyvesnius žvejybos įrankius padaryta pažanga – labai sumažintas nepageidaujamas neverslinio dydžio žuvų laimikis ir išmetamų į jūrą žuvų kiekis; šiuo metu jis yra minimalus;